बुर्ज खलीफा पर लिखा शाहरुख का नाम, तो ऋषि कपूर बोले-अच्छा हुआ ना गौरी ऊपरवाले ने तुम्हारी नहीं सुनी  
बुर्ज खलीफा पर लिखा शाहरुख का नाम
 शाहरुख खाने के बर्थडे के मौके पर लिखा नाम
ऋषि कपूर ने किया ट्वीट
शाहरुख खान (Shah Rukh Khan) के जन्मदिन पर बॉलीवुड के सभी कलाकरों ने अपने-अपने अंदाज में उनको विश किया. दिग्गज एक्टर ऋषि कपूर (Rishi Kapoor) ने भी ट्वीट कर उनको अपने खास अंदाज में बधाई दी है. शाहरुख खान के जन्मदिन (Shah Rukh Khan Birthday Pics) पर दुबई में दुनिया की सबसे ऊंची इमारत बुर्ज खलीफा (Burj Khalifa) ने भी किंग खान को अपने अंदाज में बर्थडे विश किया. अब इसी पर ऋषि कपूर ट्वीट आया है, जो जमकर वायरल हो रहा है. उनके ट्वीट पर फैन्स के भी रिएक्शन आने शुरू हो गए हैं.

For me this is so wonderful . Sharukh in his early years, started his career with me in “Deewaana”. And now to see him at his pinnacle is so joyous and https://t.co/oN9osbp8I4 make India proud, Sharukh. (achcha hua na Gauri ooparwale ne tumhari naheen sunni lol) Belated Birthday https://t.co/4YyH4f6VuY

ऋषि कपूर (Rishi Kapoor) ने लिखा: "मेरे लिए यह बहुत अद्भुत है. शाहरुख खान (Shah Rukh Khan) ने मेरे साथ फिल्म 'दीवाना' से अपना करियर शुरू किया था. और अब उसे अपने शिखर पर देखना कितना आनंददायक और विचित्र है. आप भारत को गौरवान्वित करते हैं. अच्छा हुआ ना गौरी ऊपरवाले ने तुम्हारी नहीं सुनी." ऋषि कपूर ने इस तरह शाहरुख खान को विश किया.

A post shared by Shah Rukh Khan (@iamsrk) on Nov 2, 2019 at 11:03am PDT

बॉलीवुड के बादशाह शाहरुख खान (Shah Rukh Khan) ने 2 नवंबर को अपना जन्मदिन मनाया, इस मौके पर देश-विदेश में उनके प्रशंसकों ने उन्हें शुभकामनाएं दीं. बुर्ज खलीफा में इस दिन रोशनी से लिखा गया, "बॉलीवुड के किंग शाहरुख खान को जन्मदिन मुबारक", इसी के साथ एक शानदार फाउंटेन शो भी हुआ जिसके बैकग्राउंड में शाहरुख की फिल्म 'ओम शांति ओम' का गाना 'धूम ताना ताना' बज रहा था. दुबई पर्यटन के ब्रांड एंबेसडर शाहरुख ने इस वीडियो क्लिप को अपने इंस्टाग्राम पर साझा किया.
इसके कैप्शन में शाहरुख खान (Shah Rukh Khan) ने लिखा, "मेरे भाई, सबसे कूल मिस्टर मोहम्मद अलबर और बुर्ज खलीफा के लिए..एमार दुबई मुझे इतना ब्राईट बनाने के लिए आपका धन्यवाद. आपका प्यार नायाब है. इतना लंबा शायद ही मैं कभी हुआ हूं. दुबई को ढेर सारा प्यार. यह मेरा जन्मदिन है और मैं मेहमान हू." किंग खान के प्रति दुबई के इस प्यार की तारीफ कई कलाकारों ने की जिसमें रणवीर सिंह और ऋषि कपूर भी शामिल थे. रणवीर ने लिखा, "यह बहुत ही कूल है."